Täna kodu poole sõites jäin silmitsema üht needitud noorsandi. Okei, sellest, et tal kaks teravaotsalist neeti alumisest  mokast välja turritas, saan ma veel kuidagi aru. A mismoodi näeb logistiliselt välja samasuguste teravaotsaliste neetide kandmine teksade tagataskul? :) Kõndida pole vist väga vigagi, ent mis saab siis, kui jalg ära väsib? Oleksin seda ka tema enda käest küsinud, aga  death metal  tema kõrvaklappides oli seesuguse volüümiga, et tõenäoliselt poleks ta mind ka pärast klappide eemaldamist mõnda aega kuulnud.  Ja teine looduse müsteerium: mil viisil suudab lift  säilitada spetsiifilist pesemata sokkide lõhna, kui nimetet haisutekitajad sellest juba ilmselt minuteid tagasi lahkunud on? Kusjuures minu omad ei haisenud, ma pärast kodus kontrollisin :)